POSTUP Podávania ŽIADOSTÍ O AKTUALIZÁCIU REGISTRA PRODUKČNÝCH BLOKOV (LPIS)

Žiadosť o aktualizáciu LPIS môže byť žiadateľom podaná z dôvodu, že :

1. žiadateľom obhospodarovaná poľnohospodárska pôda sa v celej výmere nachádza mimo LPIS, t.j. žiada o jej zaradenie do LPIS vytvorením nového kultúrneho dielu
2. časť výmery žiadateľom obhospodarovanej poľnohospodárskej pôdy sa nachádza mimo LPIS

V týchto prípadoch je potrebné v žiadosti uviesť, či pôda o zaradenie ktorej žiadateľ žiada bola k 30. júnu 2003 udržiavaná v dobrom poľnohospodárskom stave.

1. kultúrne diely užívané žiadateľom sa nachádzajú v susediacich kultúrnych dieloch a sú zhodnej kultúry

Žiadosť o aktualizáciu LPIS podaná žiadateľom musí obsahovať nasledovné informácie:

1. osobné údaje :
   * Meno resp. názov žiadateľa
   * Adresa
   * Telefonický kontakt
2. registračné číslo žiadateľa, v prípade ak nejde o nového žiadateľa,
3. dôvod aktualizácie,
4. presná lokalizácia predmetných plôch, t.j. názov štvorca a číslo KD. Ak ide o plochy nachádzajúce sa mimo LPIS uvedie sa názov štvorca a čísla najbližších susediacich kultúrnych dielov,
5. aktuálna kultúra nachádzajúca sa na predmetných plochách,
6. mapová dokumentácia s vyznačením predmetných plôch, ktorých sa aktualizácia týka.

Mapová dokumentácia je k dispozícii na internetovej stránke [www.podnemapy.sk](http://www.ppodnemapy.sk).

Žiadosť o aktualizáciu LPIS žiadateľ predkladá príslušnému **regionálnemu pracovisku PPA**.

V prípade nesplnenia vyššie uvedených podmienok žiadosť podaná žiadateľom nebude akceptovaná (spracovaná).